Kommissionens forordning (EF) nr. 563/2002

af 2. april 2002

om ændring af forordning (EF) nr. 466/2001 om fastsættelse af grænseværdier for bestemte forurenende stoffer i levnedsmidler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 315/93 af 8. februar 1993 om fællesskabsprocedurer for forurenende stoffer i levnedsmidler(1), særlig artikel 2, stk. 3, og

ud fra følgende betragtninger:

(1) I henhold til forordning (EØF) nr. 315/93 skal der fastsættes grænseværdier for bestemte forurenende stoffer i levnedsmidler for at beskytte folkesundheden.

(2) Kommissionens forordning (EF) nr. 466/2001(2), senest ændret ved forordning (EF) nr. 472/2002(3), anvendes fra den 5. april 2002 og erstatter Kommissionens forordning (EF) nr. 194/97 af 31. januar 1997 om fastsættelse af grænseværdier for bestemte forurenende stoffer i levnedsmidler(4), bl.a. ændret ved forordning (EF) nr. 864/1999(5) om fastsættelse af grænseværdier for nitrat i salat og spinat.

(3) Medlemsstaterne indberetter resultaterne af deres overvågning og aflægger rapport om de trufne foranstaltninger og de fremskridt, der er gjort med anvendelsen og forbedringen af reglerne for god praksis, når det gælder nedbringelse af nitratniveauerne. På grundlag af disse oplysninger tager Kommissionen hvert tredje år, og første gang inden den 1. januar 2002, grænseværdierne for nitrat i salat og spinat op til revision, med en nedbringelse af de pågældende grænseværdier som overordnet mål.

(4) Resultaterne af medlemsstaternes årlige kontrol viser lavere nitratniveauer i salat. På grundlag af god produktionspraksis kan der med rimelighed forventes opnået lavere grænseværdier for bestemte kategorier af salat. I nogle regioner rapporteres der om nitratniveauer, der ofte ligger over de værdier, der er fastsat i bilaget til forordning (EF) nr. 466/2001, selvom nitratniveauet i salat generelt viser en faldende tendens. Nitratniveauerne i spinat viser ingen tydelig nedadgående tendens. Nogle medlemsstater har brug for at bibeholde den fastsatte overgangsperiode til at tillade markedsføring af salat og/eller spinat, som er dyrket og bestemt til konsum på deres område. For salats vedkommende bør denne overgangsperiode være tidsbegrænset, mens der endnu ikke fastsættes noget sluttidspunkt for spinats vedkommende.

(5) Forordning (EF) nr. 466/2001 bør ændres i overensstemmelse hermed.

(6) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

UDSTEDT FØLGENDE FORORDNING:

Artikel 1

I forordning (EF) nr. 466/2001 foretages følgende ændringer:

1) Artikel 3, stk. 1, affattes således: "1. Medlemsstaterne kan i begrundede tilfælde midlertidigt tillade omsætning af frisk salat og frisk spinat, der produceres og skal forbruges på deres område og har et større nitratindhold end de grænseværdier, der er fastsat i punkt 1.1, 1.3 og 1.4 i bilaget, såfremt der fastlægges regler for god landbrugspraksis, som efterhånden fører til overholdelse af de grænseværdier, der er fastsat i denne forordning.

Overgangsperioden

a) ophører den 1. januar 2005 for så vidt angår salat

b) tages op til revision senest den 1. januar 2005, for så vidt angår spinat.

Medlemsstaterne underretter hvert år de øvrige medlemsstater og Kommissionen om, hvad de har gjort for at gennemføre første afsnit."

2) Bilag I affattes som angivet i bilaget til nærværende forordning.

Artikel 2

Denne forordning træder i kraft på tyvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. april 2002.

På Kommissionens vegne

David Byrne

Medlem af Kommissionen

(1) EFT L 37 af 13.2.1993, s. 1.

(2) EFT L 77 af 16.3.2001, s. 1.

(3) EFT L 75 af 16.3.2002, s. 18.

(4) EFT L 31 af 1.2.1997, s. 48.

(5) EFT L 108 af 27.4.1999, s. 16.

BILAG

Sektion 1 i bilag I til forordning (EF) nr. 466/2001 om nitrat erstattes af følgende:

>TABELPOSITION>

(1) Grænseværdierne for frisk spinat gælder ikke for frisk spinat, der skal forarbejdes, og som transporteres direkte i bulk fra marken til forarbejdningsvirksomheden.

(2) EFT L 207 af 15.8.1979, s. 26.

(3) I tilfælde af manglende præcis mærkning angives produktionsmetode, og grænseværdierne for frilandssalat skal være gældende.

(4) Beskrevet i Kommissionens forordning (EF) nr. 1543/2001 af 27. juli 2001 om handelsnormer for hovedsalat, kruset endivie og bredbladet endivie (EFT L 203 af 28.7.2001, s. 9).